На основу члана 87. став 3. тачка 3) Посебног колективног уговора за запослене у установама предшколског васпитања и образовања чији је оснивач Република Србија, аутономна покрајина и јединица локалне самоуправе („Службени гласник РС”, број 97/20),

Репрезентативни синдикати: Самостални синдикат предшколског васпитања и образовања Србије, Синдикат образовања Србије, Грански синдикат просветних радника Србије „Независност” и Влада Републике Србије (у даљем тексту: Уговорне стране), закључују

Посебан колективни уговор о измени и допуни Посебног колективног уговора за запослене у установама предшколског васпитања и образовања чији је оснивач Република Србија, аутономна покрајина и јединица локалне самоуправе

Посебан колективни уговор је објављен у "Службеном гласнику РС", бр. 6/2023 од 27.1.2023. године, када је и ступио на снагу.

**Члан 1.**

У Посебном колективном уговору за запослене у установама предшколског васпитања и образовања чији је оснивач Република Србија, аутономна покрајина и јединица локалне самоуправе („Службени гласник РС”, број 97/20), у члану 44. став 1. после тачке 4) додаје се тачка 5) која гласи:

„5) за 40 година у радном односу – две и по просечне плате.”

У ставу 3. речи: „у којој навршава 10, 20, 30, и 35 година” замењују се речима: „у којој навршава 10, 20, 30, 35 и 40 година”.

**Члан 2.**

Овај колективни уговор ступа на снагу даном објављивања у „Службеном гласнику Републике Србије”.

Број 112-07-20/2022-07

У Београду, 24. јануара 2023. године

За Владу

Министар просвете,

**Бранко Ружић**, с.р.

За Самостални синдикат

предшколског васпитања

и образовања Србије

**Босиљка Јовановић**, председник

За Синдикат образовања Србије

мр **Валентина Илић**, председник

За Грански синдикат просветних радника Србије „Независност”

**Срђан Словић**, председник